**NÁRODNÁ RADA SLOVENSKEJ REPUBLIKY**

**VI. volebné obdobie**

(Návrh)

**ZÁKON**

**z ........... 2014,**

**ktorým sa mení a dopĺňa zákon č. 346/1990 Z. z. o voľbách do orgánov samosprávy obcí v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 346/1990 Zb. o voľbách do orgánov samosprávy obcí a o zmene a doplnení niektorých zákonov v znení zákona č. [401/1990 Zb.](aspi://module='ASPI'&link='191/2004 Z.z.'&ucin-k-dni='30.12.9999'), zákona č. [81/1992 Zb.](aspi://module='ASPI'&link='5/2004 Z.z.'&ucin-k-dni='30.12.9999'), zákona č. [60/1993 Z.z.](aspi://module='ASPI'&link='365/2004 Z.z.'&ucin-k-dni='30.12.9999'), zákona č. [252/1994 Z.z.](aspi://module='ASPI'&link='614/2004 Z.z.'&ucin-k-dni='30.12.9999'), zákona č. [222/1996 Z.z.](aspi://module='ASPI'&link='585/2004 Z.z.'&ucin-k-dni='30.12.9999'), zákona č. [233/1998 Z.z.](aspi://module='ASPI'&link='1/2005 Z.z.'&ucin-k-dni='30.12.9999'), zákona č. [318/1998 Z.z.](aspi://module='ASPI'&link='82/2005 Z.z.'&ucin-k-dni='30.12.9999') , zákona č. [331/1998 Z.z.](aspi://module='ASPI'&link='528/2005 Z.z.'&ucin-k-dni='30.12.9999'), zákona č.389/1999, zákona č. 302/2000 Z. z., zákona č. [36/2002 Z.z.](aspi://module='ASPI'&link='693/2006 Z.z.'&ucin-k-dni='30.12.9999'), zákona č. [515/2003 Z.z.](aspi://module='ASPI'&link='561/2007 Z.z.'&ucin-k-dni='30.12.9999'), zákona č. 335/2007 Z.z., zákona   
č. [112/2010 Z.z.](aspi://module='ASPI'&link='233/2008 Z.z.'&ucin-k-dni='30.12.9999'), zákona č. [204/2011 Z.z.](aspi://module='ASPI'&link='263/2008 Z.z.'&ucin-k-dni='30.12.9999') a zákona č. [180/2014 Z.z.](aspi://module='ASPI'&link='139/2008 Z.z.'&ucin-k-dni='30.12.9999') sa mení a dopĺňa takto:

1. V § 44 odsek 4 znie:

„(4) Za starostu obce (primátora) je zvolený ten kandidát, ktorý získal nadpolovičnú väčšinu platných hlasov.“.

1. Za § 44 sa vkladá nový § 44a, ktorý znie:

„§ 44a

Druhé kolo volieb

(1) Ak v prvom kole volieb nezískal ani jeden z kandidátov na starostu (primátora) nadpolovičnú väčšinu platných hlasov, koná sa do 14 dní druhé kolo volieb. Druhé kolo volieb a deň ich konania vyhlási predseda Národnej rady Slovenskej republiky bezodkladne po uverejnení výsledkov volieb ústrednou volebnou komisiou.

(2) Do druhého kola postúpia tí dvaja kandidáti na starostu (primátora), ktorí získali najväčší počet platných hlasov v prvom kole volieb. Ak niektorý z kandidátov, ktorý postúpil do druhého kola volieb, prestane byť voliteľný za starostu (primátora) podľa § 4 alebo ak sa práva kandidovať vzdá, postupuje do druhého kola volieb kandidátov ten, ktorý v prvom kole získal v ďalšom poradí najväčší počet hlasov. Ak pre druhé kolo volieb nie sú dvaja kandidáti, vykonajú sa nové voľby (§ 48 ods. 1 písm. c).

(3) V druhom kole volieb sa postupuje podľa § 19 v spojení s § 20, 23, 24, § 28 až 43 a § 45. § 26 a 30 sa použijú primerane.

(4) V druhom kole volieb je za starostu (primátora) zvolený ten kandidát, ktorý získal najväčší počet platných hlasov. Pri rovnosti hlasov sa vykonajú nové voľby (§ 48 ods. 1 písm. c).“.

1. V § 48 ods. 1 písmeno c) znie:

„c) pre druhé kolo volieb starostu (primátora) nie sú dvaja kandidáti, alebo ak kandidáti na starostu (primátora) získali v druhom kole volieb rovnaký počet hlasov,“.

Čl. II

Tento zákon nadobúda účinnosť 1. januára 2015.